Efect surprinzător în pandemie. Bitcoin a înregistrat cea mai importantă creștere din ultimii trei ani.
Cea mai cunoscută criptomonedă a atins un vârf în ultimii 3 ani de 17.924 de dolari. Ultima creștere a fost de 7% după investiții importante în timpul pandemiei. Bitcoin a crescut în ultima lună după ce PayPal a anunțat că acceptă criptomoneda.
Un efect neașteptat al pandemiei este creșterea criptomonedelor. Bitcoin a ajuns la vârful din ultimii 3 ani.Dacă unii oameni aleg să fie atenți la bani în timpul pandemiei, alții îi investesc în Bitcoin. "Frica de a rata o șansă", așa cum este numită de experți, a făcut ca Bitcoin să valoreze aproape 18 mii de dolari. Din decembrie 2017 nu a mai fost atât de sus.Un motiv este legat de anunțul PayPal de acum o lună. Platforma le permite utilizatorilor să cumpere și să vândă de la retailerii care acceptă Bitcoin cu ajutorul contului. Până la pragul de 20.000 de dolari nu mai este deloc mult.Însă, în acel moment va fi și mai mare haosul. "Cu siguranță vor exista mișcări exagerate când prețul se va apropia de 20.000 de dolari. Oamenii trebuie să se aștepte la fluctuații de 1.000 de dolari în decurs de câteva minute", a spus Edward Moya de la firma Oanda.